Per presentar les sol·licituds: Des del 13 de juny de 2020 fins a exhaurir la dotació pressupostària prevista per aquesta convocatòria.
No hi ha període d'execució però el període a tenir en compte per a les despeses d'explotació subvencionables és del 14 de març de 2020 al 30 de setembre 2020 (ambdós inclosos)
Les cooperatives podran ser beneficiàries d'aquest ajut sempre que compleixin amb els requisits que s'especifiquen en l'art 144 de la Llei 12/2015, del 9 de juliol, de cooperatives.
Per a poder optar als ajuts, les entitats esmentades han de tenir la seu o una delegació a Catalunya, exercir-hi la seva activitat i cal que en els estatuts consti que tenen com a finalitat principal la protecció i millora del medi.
A més, per obtenir la condició de beneficiàries dels ajuts, les entitats sol·licitants han de complir els requisits següents:
Així mateix, les entitats sol·licitants han de complir amb el codi ètic següent:
L'import de l'ajut és un 15% del pressupost estructural de l'entitat de l'any 2019, amb un màxim de 25.000 euros.
Conceptes subvencionables del pressupost estructural de l'entitat:
Als efectes del càlcul de l'import dels ajuts, es consideren conceptes del pressupost estructural d'una entitat les despeses que permeten el seu funcionament ordinari i que són necessàries per a la reactivació de l'activitat habitual que desenvolupava l'entitat amb anterioritat al Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la COVID-19.
Tenen la consideració de conceptes subvencionables, el conjunt de despeses que conformen els resultats d'explotació del compte de resultats de l'any 2019 d'acord amb el Pla General Comptable corresponent de les entitats beneficiàries.
En concret els epígrafs del Pla següents o equivalents:
No es consideren despeses subvencionables les despeses realitzades en la condició de membres de les juntes directives o consells de direcció de l'entitat.
Obligacions de les entitats beneficiàries:
Les entitats beneficiàries dels ajuts han de complir les obligacions que es preveuen en els articles 90 bis, 92.2.h), 92 bis i 95 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i l'article 14 i el Títol III de la Llei 38/2003, de 17 de novembre, general de subvencions i, específicament, les següents:
El procediment de concessió és el de concurrència no competitiva i les sol·licituds es resoldran per ordre cronològic de presentació, amb tota la documentació completa, quan s'hagin efectuat les verificacions oportunes, i fins a exhaurir la dotació pressupostària prevista a la convocatòria.
En el cas que una entitat no presenti la documentació completa, la seva posició en l'ordre d'entrada serà quan presenti correctament la resposta al requeriment rebut
L'òrgan instructor del procediment per a la concessió dels ajuts és la Direcció General de Polítiques Ambientals i Medi Natural, i les resolucions de concessió o denegació dels ajuts les dicta la persona titular de la Secretaria de Medi Ambient i Sostenibilitat.
El pagament dels ajuts es farà amb un únic pagament del 100% de l'import, que se tramita a partir del moment en que es resolgui la seva concessió, sense exigència de garanties.
S'ha tancat el termini de presentació de noves sol·licituds
Cal que signeu el formulari principal amb un certificat digital de persona física, jurídica o vinculada.
La mida màxima del fitxer de sol·licitud incloent-hi els adjunts és de 5MB
La resolució de concessió o denegació del ajut es notifica per Internet mitjançant la publicació al Tauler electrònic de l'Administració de la Generalitat de Catalunya, que trobareu fent clic damunt l'enllaç 'Per internet', sens perjudici d'utilitzar addicionalment altres mitjans electrònics.
Quin és el termini de què disposa l'Administració per dictar i notificar la Resolució?
L'Administració disposa d'un termini màxim de dos mesos comptadors des de la recepció de la sol·licitud.
Quin és el sentit del silenci administratiu en aquesta convocatòria d'ajuts?
Sens perjudici de l'obligació d'emetre resolució, transcorregut el termini esmentat sense que s'hagi dictat i notificat la resolució expressa, les sol·licituds s'entenen desestimades i, en conseqüència, denegat l'ajut, d'acord amb el que preveu l'article 54.2 e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
Es pot presentar recurs contra la Resolució de concessió o denegació de l'ajut?
Es pot interposar un recurs d'alçada davant el conseller de Territori i Sostenibilitat, en el termini d'un mes comptador des de l'endemà de la publicació de la Resolució, de conformitat amb el que preveuen els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques, així com l'article 76 de la Llei 26/2010, de 3 d'agost, de règim jurídic i de procediment de les administracions públiques de Catalunya.
Les entitats proposades com a beneficiàries de l'ajut han de presentar la documentació que els sigui requerida en el termini de 10 dies hàbils a comptar de l'endemà de la notificació del requeriment.
Qualsevol entitat sol·licitant pot desistir per escrit de la seva sol·licitud d'ajut, abans de la concessió, i l'òrgan instructor l'ha d'acceptar.
Comporta el desistiment de la sol·licitud la manca de presentació de qualsevol dels documents que s'han d'annexar a la sol·licitud o la manca d'esmena dels requisits esmenables, dins del termini de 10 dies hàbils i amb el requeriment previ.
La mida màxima del fitxer d'aportació incloent-hi els adjunts és de 5MB.
Per emplenar i enviar el formulari és necessari saber el número d'expedient, el qual trobareu a la secció " La meva carpeta " una vegada s'hagi confirmat l'entrada de la sol·licitud de la subvenció.
Consulteu com buscar el número d'expedient.
Pot consultar l'estat del tràmit:
No hi ha període d'execució però el període a tenir en compte per a les despeses d'explotació subvencionables és del 14 de març de 2020 al 30 de setembre 2020 (ambdós inclosos).
Les entitats beneficiàries dels ajuts han de justificar davant la Direcció General de Polítiques Ambientals i Medi Natural l'aplicació de l'import de l'ajut al pagament de les despeses subvencionables de l'entitat, previstes a la base 5.2, generades i facturades entre el 14 de març i el 30 de setembre de l'any 2020.
La justificació s'ha de fer mitjançant un compte justificatiu, amb el contingut previst a la base 14.2, i s'ha de presentar entre l'1 i el 31 d'octubre de 2020 pels mitjans que preveu la base 6.
El compte justificatiu que han de presentar les entitats beneficiàries dels ajuts ha d'incloure:
c1) Nòmines imputades a l'ajut.
c2) Documents RLC i RNT de la Seguretat Social amb el segell de compensació o el pagament efectiu de l'entitat financera corresponent.
En el cas que l'entitat tingui subscrit algun conveni amb la Seguretat Social per ajornar el pagament de les quotes, aquestes no es podran imputar a la justificació econòmica de l'ajut si no han estat pagades.
No són subvencionables els costos dels treballadors de baixa durant el període justificat.
c3) Model trimestral de declaració de retencions i ingrés a compte de l'IRPF del període justificat (model 111).
Si a la data de la justificació no es disposa del model resum anual de retencions i ingressos a compte, s'haurà de completar la informació dels models trimestrals mitjançant una relació on consti el nom i cognoms, el NIF i l'import de les retencions de cadascun dels treballadors imputats a l'actuació subvencionada.
Aquesta relació haurà d'estar segellada i signada pel/per la representant legal de l'entitat beneficiària.
Les entitats beneficiàries hauran d'annexar a la justificació els ingressos per les activitats de l'entitat en el període comprés entre el 14 de març i el 30 de setembre de l'any 2019 i els ingressos per les activitats del mateix període de l'any 2020.
En el cas que la diferència del total dels ingressos del període abans esmentat del 2020 respecte del mateix període de l'any 2019 sigui inferior a l'ajut rebut, l'entitat haurà de reintegrar la quantitat equivalent a l'excés percebut.